**LIETUVOS RESPUBLIKOS Ekonomikos ir inovacijų MINISTRAS**

**ĮSAKYMAS**

**DĖL LIETUVOS RESPUBLIKOS ŪKIO MINISTRO 2017 M. GRUODŽIO 29 D. ĮSAKYMO NR. 4-724 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 3 PRIORITETO „Smulkiojo ir Vidutinio verslo Konkurencingumo skatinimas“ PRIEMONĖS NR. 03.2.1-LVPA-K-801 „NAUJOS GALIMYBĖS LT“ PROJEKTŲ FINANSAVIMO SĄLYGŲ APRAŠO NR. 3 PATVIRTINIMO“ PAKEITIMO**

2019 m. gruodžio 10 d. Nr. 4-711

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 88 punktu,

p a k e i č i u Lietuvos Respublikos ūkio ministro 2017 m. gruodžio 29 d. įsakymą Nr. 4-724 „Dėl 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-LVPA-K-801 „Naujos galimybės LT“ projektų finansavimo sąlygų aprašo Nr. 3 patvirtinimo“:

1. Pakeičiu nurodytą įsakymą ir jį išdėstau nauja redakcija (2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-LVPA-K-801 „Naujos galimybės LT“ projektų finansavimo sąlygų aprašas Nr. 3 nauja redakcija nedėstomas):

„**LIETUVOS RESPUBLIKOS ekonomikos ir inovacijų MINISTRAS**

**ĮSAKYMAS**

**dėl 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 3 PRIORITETO „Smulkiojo ir Vidutinio verslo Konkurencingumo skatinimas“ PRIEMONĖS NR. 03.2.1-LVPA-K-801 „NAUJOS GALIMYBĖS LT“ projektų finansavimo sąlygų aprašo NR. 3 patvirtinimo**

Vadovaudamasis Atsakomybės ir funkcijų paskirstymo tarp institucijų, įgyvendinant
2014–2020 metų Europos Sąjungos fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, 6.2.7 papunkčiu,

t v i r t i n u 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-LVPA-K-801 „Naujos galimybės LT“ projektų finansavimo sąlygų aprašą Nr. 3 (pridedama).“

2. Pakeičiu nurodytu įsakymu patvirtintą 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-LVPA-K-801 „Naujos galimybės LT“ projektų finansavimo sąlygų aprašą Nr. 3:

2.1. Pakeičiu 5 punktą ir jį išdėstau taip:

„5. Priemonės įgyvendinimą administruoja Lietuvos Respublikos ekonomikos ir inovacijų ministerija (toliau – Ministerija) ir įgyvendinančioji institucija.“

2.2. Pakeičiu 12 punktą ir jį išdėstau taip:

„12. Pagal Aprašą galimi pareiškėjai yra VšĮ „Versli Lietuva“, verslo asociacijos, prekybos, pramonės ir amatų rūmai, klasterio koordinatorius, valstybės įmonė Lietuvos žemės ūkio ir maisto produktų rinkos reguliavimo agentūra, viešoji įstaiga „Keliauk Lietuvoje“. Pagal Aprašą partneriai negalimi.“

2.3. Pakeičiu 44 punktą ir jį išdėstau taip:

„44. Įgyvendinant projekto veiklą patirtos dalyvavimo tarptautinėse parodose, mugėse ir verslo misijose išlaidos, nurodytos Aprašo lentelės 5.2, 5.3 ir 5.4 papunkčiuose, apmokamos taikant dalyvavimo tarptautinėse parodose, mugėse, išvykstamosiose verslo misijose arba atvykstamosiose verslo misijose fiksuotuosius įkainius (toliau – fiksuotieji įkainiai). Metodiniai nurodymai dėl fiksuotųjų įkainių taikymo pateikiami Aprašo 4 priede. Fiksuotieji įkainiai:

44.1. grupinio dalyvavimo tarptautinėse parodose, mugėse fiksuotasis įkainis nustatytas vadovaujantis Grupinio dalyvavimo tarptautinėse parodose ir mugėse fiksuotojo įkainio nustatymo tyrimo ataskaita, kuri skelbiama ES struktūrinių fondų svetainėje www.esinvesticijos.lt/lt/dokumentai/supaprastinto-islaidu-apmokejimo-tyrimai;

44.2. dalyvavimo išvykstamosiose verslo misijose arba atvykstamosiose verslo misijose fiksuotasis įkainis nustatytas vadovaujantis Dalyvavimo verslo misijose fiksuotojo įkainio nustatymo tyrimo ataskaita, kuri skelbiama ES struktūrinių fondų svetainėje www.esinvesticijos.lt/lt/dokumentai/supaprastinto-islaidu-apmokejimo-tyrimai.“

2.4. Pakeičiu 45 punktą ir jį išdėstau taip:

„45. Išlaidos, apmokamos taikant Aprašo 44 punkte nurodytus fiksuotuosius įkainius, turi atitikti šias nuostatas:

45.1. pagal fiksuotuosius įkainius apmokamos išlaidos turi atitikti Projektų taisyklių VI skyriaus trisdešimt penktajame skirsnyje nustatytus reikalavimus;

45.2. pareiškėjas turi teisę paraiškoje numatyti mažesnius fiksuotųjų įkainių dydžius, nei nurodyti Aprašo 44.1 ir 44.2 papunkčiuose;

45.3. projektų išlaidos, kurias numatyta apmokėti taikant fiksuotuosius įkainius, apmokamos atsižvelgiant į projekto sutartyje nustatytus fiksuotuosius įkainius ir projekto vykdytojo pateiktus dokumentus, kuriais įrodomas pasiektas rezultatas. Dokumentai, kuriuos reikia pateikti, siekiant įrodyti pagal fiksuotuosius įkainius apmokamų rezultatų pasiekimą, bus nurodyti projekto sutartyje;

45.4. fiksuotojo įkainio dydis gali būti patikslintas tik Projektų taisyklių 4281 punkte nurodytais atvejais.“

2.5. Pakeičiu 46 punktą ir jį išdėstau taip:

„46. Išlaidos, apmokamos taikant Aprašo lentelės 5.1 papunktyje ir 7 punkte nurodytas fiksuotąsias normas, turi atitikti Projektų taisyklių VI skyriaus trisdešimt penktąjį skirsnį. Kai pareiškėjas – verslo asociacija, prekybos, pramonės ir amatų rūmai, VšĮ „Versli Lietuva“, valstybės įmonė Lietuvos žemės ūkio ir maisto produktų rinkos reguliavimo agentūra, viešoji įstaiga „Keliauk Lietuvoje“, išlaidos, nurodytos Aprašo lentelės 5.1 papunktyje ir 7 punkte, kaip *de minimis* pagalba proporcingai paskirstomos galutiniams naudos gavėjams – MVĮ. Kai pareiškėjas – klasterio koordinatorius – MVĮ, išlaidos, nurodytos Aprašo lentelės 5.1 papunktyje ir 7 punkte, yra *de minimis* pagalba, kuri yra paskirstoma pareiškėjui ir galutiniams naudos gavėjams.“

2.6. Pakeičiu 49.4 papunktį ir jį išdėstau taip:

„49.4. Galutinis naudos gavėjas turi teisę gauti bendrą vienai įmonei suteikiamą *de minimis* pagalbą. Projekto vykdytojas turi patikrinti visas su galutiniu naudos gavėju susijusias įmones, nurodytas galutinio naudos gavėjo projekto vykdytojui pateiktoje „Vienos įmonės“ deklaracijoje pagal Ministerijos parengtą ir interneto svetainėse http://www.esinvesticijos.lt/lt/dokumentai/vienos-imones-deklaracijos-pagal-komisijos-reglamenta-es-nr-1407-2013 ir http://eimin.lrv.lt/lt/veiklos-sritys/es-fondu-investicijos/2014-2020-m-programavimo-laikotarpis/naujos-galimybes-lt paskelbtą rekomenduojamą formą, taip pat Suteiktos valstybės pagalbos ir nereikšmingos (*de minimis*) pagalbos registre, kurio nuostatai patvirtinti Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“ (toliau – Registras), patikrinti, ar galutiniam naudos gavėjui teikiama pagalba neviršys leidžiamo *de minimis* pagalbos dydžio, kaip nustatyta *de minimis* reglamento 3 straipsnyje.“

2.7. Pakeičiu 60.2 papunktį ir jį išdėstau taip:

„60.2. informaciją dėl įmonių tarpusavio santykių, nurodytų *de minimis* reglamento 2 straipsnio 2 dalyje, reikalingą vienos įmonės, kaip nurodyta *de minimis* reglamente, apimčiai nustatyti (pildoma „Vienos įmonės“ deklaracija pagal Ministerijos parengtą ir interneto svetainėse http://www.esinvesticijos.lt/lt/dokumentai/vienos-imones-deklaracijos-pagal-komisijos-reglamenta-es-nr-1407-2013 ir http://eimin.lrv.lt/lt/veiklos-sritys/es-fondu-investicijos/2014-2020-m-programavimo-laikotarpis/naujos-galimybes-lt paskelbtą rekomenduojamą formą);“.

2.8. Pakeičiu 71 punktą ir jį išdėstau taip:

„71. Paraiškų baigiamąjį vertinimo aptarimą organizuoja ir Paraiškų vertinimo rezultatų aptarimo grupės sudėtį tvirtina Ministerija Projektų taisyklių 146 punkte nustatyta tvarka. Paraiškų vertinimo rezultatų aptarimo grupės veiklos principai nustatomi Lietuvos Respublikos ekonomikos ir inovacijų ministro įsakyme, kuriuo tvirtinama grupės sudėtis, ir (arba) šios grupės darbo reglamente.“

2.9. Pakeičiu 81 punktą ir jį išdėstau taip:

„81. Projekto (-ų) įgyvendinimo priežiūrai atlikti sudaromas Projekto (-ų) priežiūros komitetas, kuris stebi projekto įgyvendinimo pažangą ir teikia rekomendacijas projekto vykdytojui dėl projekto įgyvendinimo. Projekto (-ų) priežiūros komitetas sudaromas iš įgyvendinančiosios institucijos ir Ministerijos atstovų, į Projekto (-ų) priežiūros komitetą gali būti kviečiami kitų institucijų, įstaigų ar organizacijų atstovai. Projekto (-ų) priežiūros komiteto sudėtis tvirtinama Lietuvos Respublikos ekonomikos ir inovacijų ministro įsakymu, o jo veiklos principai bus nustatyti šio komiteto darbo reglamente.“

2.10. Pakeičiu 4 priedą ir jį išdėstau nauja redakcija (pridedama).

Energetikos ministras,

laikinai einantis ekonomikos ir inovacijų ministro pareigas Žygimantas Vaičiūnas

Parengė

Ekonomikos ir inovacijų ministerijos

Europos Sąjungos investicijų

koordinavimo departamento

Europos Sąjungos investicijų planavimo

skyriaus vyriausioji specialistė

Živilė Bilotienė

2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-LVPA-K-801 „Naujos galimybės LT“ projektų finansavimo sąlygų aprašo Nr. 3

4 priedas

**METODINIAI NURODYMAI DĖL FIKSUOTŲJŲ ĮKAINIŲ TAIKYMO**

**I SKYRIUS**

**Bendrosios nuostatos**

1. Pagal 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-LVPA-K-801 „Naujos galimybės LT“ projektų finansavimo sąlygų aprašą Nr. 3 (toliau – Aprašas) išlaidos, patirtos dalyvaujant tarptautinėse parodose, mugėse ir verslo misijose, apmokamos taikant dalyvavimo tarptautinėse parodose, mugėse ir verslo misijose fiksuotuosius įkainius (toliau – fiksuotieji įkainiai):

1.1. grupinio dalyvavimo tarptautinėse parodose, mugėse fiksuotasis įkainis nustatytas vadovaujantis Grupinio dalyvavimo tarptautinėse parodose ir mugėse fiksuotojo įkainio nustatymo tyrimo ataskaita;

1.2. dalyvavimo išvykstamosiose verslo misijose ar atvykstamosiose verslo misijose fiksuotasis įkainis nustatytas vadovaujantis Dalyvavimo verslo misijose fiksuotojo įkainio nustatymo tyrimo ataskaita.

2. Metodinių nurodymų dėl fiksuotųjų įkainių taikymo1 punkte nurodytos ataskaitos (toliau – Tyrimų ataskaitos) skelbiamos Europos Sąjungos struktūrinių fondų svetainėje www.esinvesticijos.lt/lt/dokumentai/supaprastinto-islaidu-apmokejimo-tyrimai.

**II SKYRIUS**

**TINKAMOS FINANSUOTI IŠLAIDOS**

3. Tinkamomis finansuoti projekto išlaidomis laikomos dalyvavimo tarptautinėse parodose, mugėse ir verslo misijose išlaidos.

4. Tinkamos finansuoti projekto išlaidos apskaičiuojamos ir apmokamos taikant:

4.1. grupinio dalyvavimo tarptautinėse parodose, mugėse fiksuotuosius įkainius vienam tarptautinės parodos, mugės dalyviui;

4.2. dalyvavimo išvykstamosiose verslo misijose ar atvykstamosiose verslo misijose fiksuotuosius įkainius vienam verslo misijos dalyviui.

5. Tyrimų ataskaitose nustatyti dalyvavimo tarptautinėse parodose, mugėse, verslo misijose fiksuotųjų įkainių dydžiai (toliau – fiksuotieji įkainių dydžiai) yra maksimalūs fiksuotųjų įkainių dydžiai.

6. Pareiškėjas gali nurodyti ir mažesnius fiksuotųjų įkainių dydžius, negu nurodyti Tyrimų ataskaitose.

7. Pareiškėjas, apskaičiuodamas projektui įgyvendinti reikalingą tinkamų finansuoti išlaidų sumą:

7.1. apskaičiuodamas dalyvavimo tarptautinėse parodose, mugėse išlaidoms reikalingą preliminarią sumą, pareiškėjas grupinio dalyvavimo tarptautinėse parodose, mugėse fiksuotąjį įkainį vienam dalyviui daugina iš preliminaraus tarptautinių parodų, mugių dalyvių skaičiaus;

7.2. apskaičiuodamas dalyvavimo išvykstamosiose verslo misijose išlaidoms reikalingą preliminarią sumą, pareiškėjas dalyvavimo išvykstamosiose verslo misijose fiksuotąjį įkainį vienam dalyviui daugina iš preliminaraus verslo misijų dalyvių skaičiaus;

7.3. apskaičiuodamas dalyvavimo atvykstamosiose verslo misijose išlaidoms reikalingą preliminarią sumą, pareiškėjas dalyvavimo atvykstamosiose verslo misijose fiksuotąjį įkainį vienam dalyviui daugina iš preliminaraus į verslo misiją atvykstančių dalyvių (juridinių asmenų) skaičiaus.

8. Galutinių naudos gavėjų dalyvavimo tarptautinėse parodose, mugėse ir verslo misijose išlaidos projekte bus apmokamos pagal iš Europos Sąjungos struktūrinių fondų lėšų bendrai finansuojamo projekto sutartyje (toliau – projekto sutartis) nustatytus fiksuotųjų įkainių dydžius (projekto vykdytojas negalės už dalyvavimo tarptautinėse parodose, mugėse, verslo misijose išlaidas, kurioms nustatyti fiksuotieji įkainiai, atsiskaityti pagal faktines išlaidas, pateikęs išlaidų pagrindimo ir apmokėjimo įrodymo dokumentus).

9. Projekto sutartyje nurodyti fiksuotieji įkainiai ir jų dydžiai yra galutiniai, išskyrus Aprašo 45.4 papunktyje nurodytus atvejus. Jais vadovaujantis apskaičiuojamos ir projekto vykdytojui išmokamos lėšos, skirtos dalyvavimo tarptautinėse parodose, mugėse ir verslo misijose išlaidoms apmokėti.

10. Įvertinęs faktiškai padarytas išlaidas, projekto vykdytojas turi teisę atsisakyti dalies išlaidų, kurioms taikomi fiksuotieji įkainiai, apmokėjimo.

11. Galimi dokumentiniai įrodymai projekto išlaidoms, kurios apmokamos pagal dalyvavimo tarptautinėse parodose, mugėse ir verslo misijose fiksuotuosius įkainius, pagrįsti yra:

11.1. sutartys su galutiniais naudos gavėjais dėl dalyvavimo tarptautinėse parodose, mugėse, verslo misijose;

11.2. projekto vykdytojo parengta suvestinė pažyma, kurioje pateikta informacija apie dalyvavimą tarptautinėje parodoje, mugėje, verslo misijoje: nurodytas renginio pavadinimas, data, renginio vieta, dalyvių skaičius ir pavadinimai, galutinių naudos gavėjų (įmonių) atstovų, vykusių į tarptautinę parodą, mugę, verslo misiją, sąrašas, taikomų fiksuotųjų įkainių dydžiai, kita informacija, turinti įtakos fiksuotojo įkainio taikymui (fiksuotojo įkainio dydžio nustatymui), ir renginio metu galutinių naudos gavėjų pasiekti rezultatai;

11.3. dalyvavimo tarptautinėje parodoje, mugėje, verslo misijoje faktiniai įrodymai (mažiausiai penkios nuotraukos iš tarptautinės parodos, mugės, kuriose matytųsi visų galutinių naudos gavėjų pavadinimai ir Europos Sąjungos viešinimo ženklas, dalyvavimo tarptautinėse parodose, mugėse atveju – dalyvių katalogas (išrašas), kuriame matytųsi tarptautinėje parodoje, mugėje dalyvavęs projekto vykdytojas ir (ar) galutiniai naudos gavėjai, tarptautinės parodos, mugės programa, dalyvių kortelių kopijos ir panašiai, dalyvavimo verslo misijose atveju – verslo misijos programa, informacija iš interneto svetainės apie organizuojamą dalyvavimą verslo misijoje ir (arba) pristatant dalyvavimo verslo misijoje rezultatus, dalyvių kortelių kopijos ir panašiai);

11.4. kiti dalyvavimą tarptautinėse parodose, mugėse, verslo misijose pagrindžiantys dokumentai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_